**Szitakötő 46. szám – Emlékbolt**

|  |  |
| --- | --- |
| **Idő** | **Tanóra menete** |
| 1’  4’  1’  9’  15’  8’  4’  3’ | 1. **Bevezető rész:**   Csoportalakítás: A tanulók 4 csoportba szerveződnek aszerint, hogy ki milyen kártyát kapott (4 különböző színű kártyát osztok ki a tanulóknak).  Memória-játék: A táblán memória kártyák vannak fenn a természetről, különböző eseményekről. Az osztály négy csoportban ül, és minden körben kimegy a táblához egy tanuló és megfordít két kártyát. Az a csapat nyer, aki a legtöbb párt gyűjtötte össze.  Témaválasztás: A mai óra az emlékekről fog szólni.   1. **Fő rész:**   Ötletbörze: Minden tanuló kap egy lapot, mely két részre van osztva. Az egyik felére egy olyan emléket kell írniuk, amely számukra nagyon rossz volt, a másik felére pedig egy olyat, amely nagyon jó volt. Miután a csoportban mindenki befejezte az írást, csoportban megbeszélik ezeket az élményeket.  Minden csoport kiválaszt egy rossz élményt, amelyet osztályszinten megbeszélünk, hogy hogyan lehet ezt a rossz élményt feldolgozni. Ezután egy-egy jó élményt is kiválasztanak és megbeszéljük, hogy mitől volt ez igazán jó emlék.  Olvasás: A tanulók kinyitják a Szitakötő újságot a 4. oldalon és megnézzük az olvasmány címét. Próbáljuk a cím és az illusztrációk alapján megjósolni, miről szólhat ez az írás.  Közösen elolvassuk és megbeszéljük a szövegrészeket. A tanulók megfogalmazzák, hogy miért veszélyes az emlékek másítása és milyen következményekkel járhat.  Drámajáték: Az emlékek cseréjének pillanatát eljátsszák a gyerekek. Kijelölünk egy boltost és egy gyerkőcöt, aki el szeretné cserélni a rossz emlékét. Saját élményeket használva elevenítik fel az olvasottakat. (több szereposztásban és eljátsszuk, hogy minél több diák kipróbálhassa magát)   1. **Befejező rész:**   Színek: Minden csoport kap két üres rajzlapot. Közösen dolgozva a lapokra először olyan színekkel színezik az egyik lapot, amilyenek jó élményekre gondolva jutnak eszükbe, a másikat pedig olyanokkal, melyek rossz élmények kapcsán. Nem kell valamilyen ábrát alakzatot rajzolniuk, egyszerűen kiszínezik a lapokat. Ezeket az elkészült színezéseket kitesszük a táblára és megnézzük, hogy valóban meg lehet-e mondani, hogy jó illetve rossz élményekhez köthetők.  Lezárás: Az óra lezárásában a tanulók megfogalmazzák az órával kapcsolatos legfontosabb gondolataikat, érzéseiket. |